《游玉泉寺用杜工部登四安寺钟楼韵》
明代·林光

西北参天著数峰，山门未入已闻钟。步穷石拂三千界，心醉林闻几百重。

欲向巅崖挥老笔，更窥泉影认衰容。年来万事俱灰灭，祇有看山兴未慵。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。